Euroopassa viime vuosina tapahtuneet muutokset -
ovat saaneet monet huolestumaan ja jopa pelkäämään.
Mutta sitten on niitä, jotka näkevät maanosamme ja sen tulevaisuuden -
täynnä toivoa ja monia suuria mahdollisuuksia.
Matthew ja Elisabeth King tekevät lähetystyötä Euroopassa.
Kysytään heiltä, mistä he löytävät toivonsa.
Tervetuloa TV7:lle, Matthew ja Elisabeth King. Kiva, että tulitte.
Tämä on kunnia. Kiitos.
Mitä te näette Euroopan tulevaisuudessa?
Työskentelette täällä ja luultavasti rukoilette paljon Euroopan puolesta.
Yritätte nähdä, mitä tulee tapahtumaan. Mitä näette?
Näen ensinnäkin suuren sadonkorjuun.
Isompi määrä eurooppalaisia kuin koskaan tulee tuntemaan Jeesuksen.
Uskon, että se on Pyhän Hengen työtä.
Se ei johdu siitä, että seurakunnan ohjelma, musiikki tai opetus -
olisivat parempia kuin ennen, niin hyviä kuin nuo asiat ovatkin.
Se on Pyhän Hengen liikettä. Hän liikkuu eurooppalaisten keskuudessa.
Monia tulee Jeesuksen luo nyt.
Uskon, että tämä on vasta alkua.
Uskon, että seurakuntaan tulee paljon ihmisiä ja monet uudestisyntyvät.
Minua rohkaisee se yhteys, joita me näemme -
monin paikoin Kristus-ruumiissa Euroopassa.
Sitä ei ole edistämässä vain yksi suuntaus tai tunnustuskunta, -
vaan ihmiset eri tunnustuskunnista työskentelevät yhdessä.
Minua rohkaisee erityisesti se, että protestantit ja katoliset kokoontuvat -
ja tekevät yhteistyötä, jotta Eurooppa tulisi tuntemaan Jeesus-nimen.
Muutimme Reddingistä Kaliforniasta muutama kuukausi sitten -
osallistuaksemme sadonkorjuuseen, joka on meneillään Euroopassa.
Kuulimme Kaliforniassa uutisia, mitä Euroopassa tapahtuu.
On mahtavaa olla osa sitä.
Olemme osallistuneet joihinkin suurtapahtumiin, -
joissa tuhannet ovat tulleet Jeesuksen luo ja alkaneet taas seurata Jeesusta.
Ihmisillä syttyy rakkaus ja nälkä Jumalaa kohtaan.
He omaksuvat elämäntyylin, jossa kaikki on luovutettu Jeesukselle.
On mahtavaa nähdä se. Olemme innoissamme ja täynnä toivoa.
Ne ovat siis merkkejä. Mietinkin, mistä tiedätte, että sadonkorjuu on tulossa.
Mainitsitte kristittyjen yhteyden ja sen, että ihmisiä tulee Kristuksen luo.
Näette sitä kaikkialla.
Aivan. Ja näemme tapahtumia, jotka kasvavat määrällisesti.
Kun kristityt kokoontuvat, osallistujien määrät ovat kasvussa.
Kokoontumisten määrän lisäksi nostaisin esiin myös niiden laadun.
Kokouksissa, joissa itse olemme mukana, -
ja monissa muissa eri puolilla Eurooppaa -
ei ainoastaan ole suurenmoista Sanan opetusta, niin mahtavaa kuin se onkin.
Se ei ole vain sitä, että kristityt ovat koolla, vaan Jumala on läsnä.
Järjestimme tapahtuman isolla stadionilla Prahassa Tšekeissä.
En ole ikinä kokenut sellaista Jumalan pyhyyttä kuin siellä.
Stadionilla oli valtava Jumalan pyhyyden tunne.
Herran läsnäolo näissä kokouksissa on minusta tosi rohkaiseva.
Olemme myös kokeneet, -
että Euroopan uskovilla on valtava nälkä.
Kun olemme matkustaneet viime kuukausina, -
olemme todistaneet nälkää sellaisen elämäntavan puoleen, -
joka ilmentää Kristuksen rakkautta ja Jeesuksen voimaa.
Näemme myös, että aivan tavalliset uskovat -
haluavat rukoilla sairaiden puolesta kaduilla ja evankelioida.
Jos haluamme Eurooppaan herätystä ja sadonkorjuun aikaa, -
siihen tarvitaan tavallisia uskovia. Se luo ruohonjuuritason liikkeen.
Uskon, että siihen Jumala meitä kutsuu. Nämä ovat jännittäviä aikoja.
Se on hyvin rohkaisevaa. Tahtoisin nyt kuulla hieman lisää teistä.
Elisabeth, vartuit naapurimaassamme Norjassa.
Aivan kuten Suomella, Norjallakin on pitkä lähetystyön perinne ja historia.
Koetko, että aiempien sukupolvien perintö -
on auttanut sinua löytämään sen paikan, jossa olet?
Ehdottomasti. Olen sitä mieltä, että kun kunnioitamme perintöä, -
saamme korjata sen satoa.
Suomesta ja Norjasta on lähtenyt suuri määrä lähetystyöntekijöitä.
Kulttuuri on rakentunut Raamatun periaatteiden varaan.
Kulttuuri ja yhteiskunta ovat tietyllä tavalla hieman muuttuneet, -
mutta se on maamme perustus.
Vartuin kristityssä perheessä. Sain vaikutuksia monista eri suuntauksista.
Isä oli baptistiseurakunnan pastori.
Minut konfirmoitiin valtionkirkkoon.
Kävin leireillä luterilaisessa kirkossa.
Koen olevani vähän kaikkea.
Se on muovannut elämääni monin tavoin.
Jumala muutti elämäni vuonna 2008.
Aloin silloin kokea enemmän nälkää Hänen puoleensa.
En ollut tyytyväinen elämääni.
Luin Raamatusta asioita, mutten nähnyt niitä omassa elämässäni.
Ajattelin, että jotain puuttui. Aloin etsiä Jumalaa -
ja janota Häntä.
Erityisesti yhden vuoden aikana vuonna 2008 -
Jumala käänsi koko elämäni ympäri niin kuin vain Hän voi tehdä.
Hän avasi minulle Jumalan valtakuntaa.
Halusin Jumalan toimivan voimassa elämäni kautta, -
kuten luin opetuslapsista ja Jeesuksesta.
Hän sanoi, että teemme suurempia tekoja kuin Hän tekee.
Aloin kokea Hänen rakkauttaan minua kohtaan. Sen vuoden aikana -
Jumala muutti identiteettini tyttären identiteetiksi.
Olin kristitty, mutta yhtäkkiä tajusin, että olen tytär -
ja minulla on pääsy Isäni taloon ja siihen, mitä Hänellä on minua varten.
Aloin kokea Hänen rakkauttaan ja läheisyyttään aivan uudella tavalla.
Ja siitä paikasta ja suhteesta Pyhän Hengen kanssa -
aloin nähdä, miten ihmisten elämä ympärilläni muuttui -
profeetallisuuden ja sairaiden puolesta rukoilemisen kautta.
Kuvailisin sitä henkilökohtaiseksi herätyksekseni.
Se oli merkittävä vuosi, jolloin Jumala muutti elämäni ja antoi uuden kurssin.
En enää halua muuttaa kurssia.
Millaisia ihmeitä tai suuria asioita koit?
Kerro jokin esimerkki, joka oli erityisen vahva ja mieleenpainuva.
On monia erilaisia asioita.
Ensimmäinen ihme oli polven paraneminen.
Olin niin innoissani, että lähetin tekstiviestejä ei-uskoville ystävilleni.
He pohtivat asiaa keskenään. "Elisabeth, oletko parantaja?"
Vastasin: "Ei. Jeesus on parantaja. Mielelläni rukoilen sairaiden puolesta."
Olen nähnyt sellaisia asioita. Jatkoin siinä eteenpäin.
Muistan kerran, kun menin Mosambikiin.
Siellä oli nainen, joka oli sokea. Rukoilin hänen puolestaan.
Ensimmäisellä kerralla ei tapahtunut mitään. Hän ei reagoinut mitenkään.
Kun rukoilin toisen kerran, nainen avasi silmänsä -
ja alkoi hymyillä leveästi. Hän katseli ympärilleen ihmeissään.
Hän sanoi jotain omalla kielellään. Kysyin tulkilta, mitä hän sanoi.
Hän sanoi: "Näen tähdet."
Se muuttaa elämää, kun todistaa sellaisia ihmeitä.
Se myös antaa janoa oppia tuntemaan Jumalaa paremmin -
ja sitä, kuka Hän on. Olemme syntyneet sitä varten.
Hienoa. Matt, entä sinä? Synnyin Australiassa.
Kerrotko jotain perheestäsi ja siitä, missä vartuit?
Synnyin esikoisena perheeseen, joka ei tuntenut Jeesusta.
Kun olin 8-vuotias, äiti oppi tuntemaan Jeesuksen ystävänsä johdattamana.
Äidillä oli tosi paha masennus. Hän otti minut mukanaan seurakuntaan, -
osaksi koska hän ei halunnut mennä yksin. Menin hänen seurakseen.
Pidin hauskaa. Taisin urheilla jumalanpalveluksen aikana.
Kun olin 14, menin nuortenryhmän kanssa stadiontapahtumaan -
läheiseen kaupunkiin, Sydneyyn.
Tapahtuman järjestäjä oli eräs Hillsongin tytärseurakunta.
Joku julisti evankeliumin sinä päivänä.
Kuuntelin sen, ja sydämeeni tuli vahva tunto siitä, -
etten ollut tehnyt henkilökohtaista ratkaisua -
enkä päättänyt seurata Jeesusta koko sydämestä ja antaa elämääni Hänelle.
Stadionilla menin eteen ja sanoin haluavani seurata Jeesusta.
Olen vaeltanut Herran kanssa niistä varhaisteinivuosista asti.
Vartuin mahtavassa seurakunnassa, -
jossa arvostettiin paitsi käsitystä Pyhästä Hengestä, -
myös Pyhän Hengen Persoonaa, joka on läsnä kokouksissa.
Vartuin ilmiömäisessä seurakunnassa.
Pari kokemusta muovasi minua.
Kävin stadiontapahtumassa, jossa puhui Carlos Anacondia, -
Sydneyssä. Suuri evankelista Argentiinasta. Se muovasi minua.
Toinen oli vierailu Torontoon, jossa alkoi herätys vuonna 1994.
Kävin siellä, ja Pyhä Henki kosketti minua voimakkaasti.
Nostaisin esiin myös ajanjakson, joka on hiljalleen päättymässä, -
Bethel-seurakunnassa Kaliforniassa, jossa asuimme kuusi vuotta.
Siellä viettämäni aika on muovannut minua, -
saanut minut rakastumaan Jumalaan -
ja antanut sisälleni tulen evankelioida ja tehdä Jeesus-nimeä tunnetuksi.
Elisabeth sanoi, että hän muuttui kristitystä tyttäreksi.
Miten Jumala muutti sinun sydämesi?
Miten Jumala on muuttanut sinua sisäisesti?
Vartuin seurakunnassa, jossa julistettiin sanomaa lapseudesta.
Se opetti ja kantoi sanomaa rakastavasta Isästä.
Vartuin se sydämessäni.
Se oli minulle erityisen merkittävää, koska maanpäällinen isäni -
ei edelleenkään seuraa Jeesusta.
Hänellä on ainutlaatuinen suhde Jeesuksen kanssa.
Jumala työstää sitä.
Mutta isäni ei tuntenut Herraa, ja hänellä oli rikkinäisyyttä sydämessä.
Varttuessani sellaisen isän kanssa tarvitsin sanomaa lapseudesta -
ja Isän sydämestä, joka Jumalalla on. Olin kiitollinen siitä.
Toisin esiin myös jotain, mikä tapahtui noin vuonna 2009, -
kun tutustuin Bethel-seurakunnan opetukseen herätyksestä -
ja Pyhän Hengen voimasta, joka toimii elämässämme.
Sitä todella janosin ja tarvitsin.
Tiesin, kuka olin poikana, Jumalan lapsena.
Vuodesta 2008, kun aloin ymmärtää Bethelin opetusta -
herätyksestä ja Pyhän Hengen voimasta, aloin tajuta, -
millaista on toimia Pyhän Hengen voimassa, -
julistaa valtakunnan evankeliumia, parantaa sairaita, -
puhdistaa spitaalisia ja ajaa ulos riivaajia. Aloin toimia siinä, -
mikä on Uuden testamentin kristillisyyttä. Se oli tärkeää minulle.
Olet käynyt myös Reinhard Bonnken koulun.
Se on aika harvinaista.
Kertoisitko vaikkapa yhden ison asian, jonka opit siellä?
Se on vain nelipäiväinen.
Neljä täyttä päivää. Kävin sen Floridassa.
Jokainen päivä oli suuri etuoikeus olla Reinhard Bonnken ohjauksessa -
ja kuunnella hänen opetustaan. Hän oli pyytänyt myös puhujavieraita.
Istuin siellä neljä päivää.
Siirryin ilosta kyyneleisiin.
Herran kyyneleet koskettivat sydäntäni voimakkaasti.
Nauroin, itkin, seisoin. Olin aivan rikki.
Se oli hyvin tunteellinen kokemus sen takia, mitä Herra teki sydämessäni.
Päällimmäisenä kokemuksena siitä jäi nälkä -
pelastuksen isoja aaltoja kohtaan, jotka iskevät kaupunkeihin ja maihin.
Siellä vahvistui, että Herra kutsuu minua palvelutyöhön, -
johon liittyy evankeliumikiertueita.
Tapahtumiin, joissa minulla on etuoikeus ja kunnia -
julistaa evankeliumia monille ihmisille.
Paikoissa, jotka saattavat olla maan äärissä.
Pimeissä paikoissa maan päällä.
Herra kutsui minut niiden päivien aikana ja antoi minulle näyn, -
myös rukoushetkissä noina päivinä, -
evankeliumin julistamisesta ihmisille, jotka eivät tunne Jeesusta, -
ja ihmeistä, merkeistä ja voimateoista-
evankeliointikiertue-tyyppisissä kokouksissa.
Nyt olette tulleet yhteen maan ääreen, Eurooppaan, -
ja olette valmiit julistamaan.
Miten mielestänne Eurooppa valloitetaan Jumalalle?
Ne, jotka eivät ole kuulleet Jeesuksesta, -
ja ne kristityt, jotka eivät uskalla puhua Jeesuksesta.
Millaisia työkaluja aiotte käyttää?
Mielestäni asia on niin kuin Reinhard Bonnke sanoi.
Me saarnaamme ja rukoilemme, -
saarnaamme ja rukoilemme.
Mielestäni vain keskustelemalla ihmisten kanssa.
Eilen illalla rukoilimme Helsingissä erään nuoren miehen puolesta.
Hän otti Jeesuksen sydämeensä. Se oli mahtavaa.
Kun juttelin hänen kanssaan, -
tuntui, ettei keskustelu sujunut kovin hyvin.
Joskus haluamme olla niin täydellisiä, ettemme uskalla ottaa askeleita.
Mutta ajattelen, että vaikka emme tiedä tällä hetkellä, mitä sanoa, -
Jumala antaa oikeat sanat ajallaan.
Tarvitaan sitä, että tavalliset uskovat -
vaeltavat ja elävät niin kuin Jeesus eli ja kertovat evankeliumia ja todistuksia.
Vaikka vartuin seurakunnassa, minunkin todistuksessani on voima.
On tärkeää kertoa todistustani.
Uskon, että jokaisen uskovan todistus on tärkeä.
Kun julistamme evankeliumia ja alamme ottaa askeleita uskossa, -
aluksi voi tuntua epämiellyttävältä, mutta se ei haittaa.
Jumala ilmestyy. Se on hyvä. Mielestäni me tarvitsemme sitä.
Varmasti. - Sanoisin kaksi asiaa, miten Eurooppa pelastuu.
Eurooppa tarvitsee mielestäni evankeliumin tulta.
Eurooppa janoaa yksinkertaista, aitoa mutta tulista -
Jeesuksen evankeliumia. Ei haaleaa, laimeaa evankeliumia.
On yksi asia julistaa vesitettyä evankeliumia, -
joka hyväksyy ja suvaitsee kaiken.
On toinen asia julistaa Jeesuksen ja apostolien saarnaamaa evankeliumia.
Se evankeliumi sanoo: "On vain yksi tie taivaaseen, Jeesus.
Hän on ainoa tie. Hän rakastaa sinua.
Hänellä on suunnitelma elämällesi.
Hän välittää fyysisestä hyvinvoinnistasi, sielusi tilasta -
ja henkesi ikuisuuskohtalosta."
Puhtaan evankeliumin julistaminen voimassa ja laimentamattomana -
mutta rakkaudessa. Peitetty ja kyllästetty rakkaudella.
Sitä seuraavat merkit, ihmeet ja tunnusteot, -
joista Jeesus puhui Mark. 16:ssa. Hän kehotti julistamaan Sanaa, -
ja ihmeet, parantumiset, kuolleiden herättämiset vahvistavat Sanan.
Se on julistusta evankeliumin tulella, -
ja ihmeet, merkit ja tunnusteot seuraavat sitä.
On eräs toinen tärkeä asia, joka Euroopasta puuttuu.
Puhun itse eurooppalaisena. Sukujuureni ovat Euroopassa.
Emme ole ymmärtäneet Jumalan hyvyyttä.
On ihmisiä, jotka julistavat vihaisesta ja oikukkaasta Jumalasta.
Jumalasta, jonka mieliala vaihtelee -
ja joka on taipuvainen vihaan ja tuomioon.
En väitä, etteikö Jumala suuttuisi ja tuomitsisi. Sanon, että Jumala on hyvä
Room. kirje sanoo, että Jumalan hyvyys vetää ihmisiä parannukseen.
Jos edustamme Jeesusta sellaisena kuin Hän on, hyvin, -
jos edustamme Isää sellaisena kuin Hän on, ystävällisenä, laupiaana -
ja hyvänä, ja edustamme sellaista Isää, Kristusta -
ja Pyhää Henkeä eurooppalaisille, he tulevat juosten.
On paljon toivottomuutta, hämmennystä ja yksinäisyyttä.
Jos kerromme hyvästä Isästä ja Jumalasta, -
uskon, että monet haluavat sellaisen Jumalan.
Matt, aiemmin puhuimme puhelimessa, miten haluat, -
että evankeliumia julistaessasi sinulla on paimenen sydän.
Kun puhuit äsken, kuulin paimenen sydämesi puhuvan.
Miten voimme saada tavalliset eurooppalaiset kristityt, -
jotka ovat peloissaan tai toivottomia tai eivät uskalla puhua Jeesuksesta, -
miten saamme heidät innostumaan?
Miten me kaikki voisimme innostua kertomaan Jeesuksesta arjessa?
Se alkaa Herran Persoonasta itsestään.
Ennen kuin teemme mitään, meidän pitää tulla Hänen luokseen.
Markuksen evankeliumissa sanotaan,-
että Jeesus toi opetuslapset ensin luokseen ja sitten lähetti heidät ulos.
Se sanotaan muutamalla sanalla englanninkielisessä Raamatussa.
Jeesus toi heidät luokseen ja sitten lähetti heidät ulos.
Kaikki alkaa siitä, että tulemme lähemmäs Herraa.
Monet sanovat olevansa kristittyjä ja seuraavansa Jeesusta, -
mutta he viettävät Hänen kanssaan hyvin vähän aikaa.
Tiedän, ettei se ole niin helppoa kuin luulisi, -
mutta pitää tulla Herran luo.
Tulemme lähelle Häntä. Olemme Hänen yhteydessään.
Hän tuli asumaan meihin, jotta meillä voisi olla suhde ja yhteys Häneen.
Ensiksi tulemme Hänen lähelleen. Kun tulemme Hänen lähelleen, -
alamme saada Hänen sydämensä, näkökulmansa ja ajatuksensa.
Alamme saada ja ymmärtää, mitä Hän sanoo.
Se, mitä Hän sanoo Euroopasta, on täynnä toivoa.
Hän ei ole pessimistinen eikä toivoton Euroopan suhteen.
Hän ei ole huolissaan Euroopan päämäärästä. Hän on täynnä toivoa.
Häntä sanotaan toivon Jumalaksi Roomalaiskirjeessä.
Kun tulemme lähelle Häntä, saamme Hänen sydämensä -
Eurooppaa kohtaan ja rohkeuden tavoittaa ihmisiä, -
jotka Hän on laittanut vaikutuspiiriimme.
Uskosta kertominen -
ja käynnistäjänä oleminen Jeesuksen puolesta Euroopassa -
on kutsu jokaiselle, ei vain evankelistoille tai pastoreille.
Voimme kysyä: "Kenet Jumala on asettanut eteeni?
Minulla ei ehkä ole seurakuntaa tai isoa yleisöä, jolle saarnata, -
mutta kenet Jumala on asettanut eteeni? Hän on tuo henkilö.
Minä kannan vastausta tuolle henkilölle.
Jos minulla on rohkeutta 10 tai 20 sekunnin verran sanoa: -
"Uskon, että Jeesuksella on vastaus perheesi vastoinkäymiseen.
Tai sairauteen, joka sinulla on ollut kaksi kuukautta. Voinko rukoilla?
Uskon, että Jeesus haluaa parantaa sinut tuosta sairaudesta.
Tai pelko, jota vastaan olet paininut jatkuvasti.
Voinko pyytää, että Jumalan rauha koskettaisi tuota aluetta sielussasi?
10 tai 20 sekuntia rohkeutta -
tuoda Jeesus toivottomaan, kovaan tilanteeseen.
Ei tarvitse yltää jonnekin Reinhard Bonnken tasolle.
Pienikin askel riittää. 10 sekuntia rohkeutta.
Tuo Jeesus toivottomaan ja rikkinäiseen tilanteeseen.
On hyvä tunnistaa myös, että kannamme aarretta.
Kannamme evankeliumin aarretta.
Monet ihmiset eivät ole kuulleet evankeliumia.
Se eilinenkin nuori mies, noin 20-vuotias.
Hän ei ollut kuullut evankeliumia.
Kaksi sukupolvea sitten tilanne saattoi olla erilainen, -
mutta nyt meidän sukupolvessamme on monia, jotka eivät ole kuulleet, -
että Jeesus kuoli ristillä syntiemme edestä rakkaudesta meitä kohtaan.
Kuten Matt sanoi, tarvitsee voittaa pelko -
ja astua ulos mukavuusvyöhykkeeltä. Kyse ei ole meistä itsestämme.
Yritän unohtaa itseni ja keskittyä henkilöön. Se auttaa minua -
näkemään henkilön ja sen, joksi Jumala on hänet luonut.
Joskus käytän profetian sanoja -
ja puhun, mitä Jumala on asettanut henkilön elämään.
Puhun Isän sydäntä hänelle. Se avaa hänen sydämensä -
kuulemaan lisää, mitä haluamme kertoa.
Nyt teillä on mahdollisuus puhua katsojien sydämiin.
Jumala on tuonut teidät tänne Suomeen, -
joten Hän on varmasti puhunut teille jotain Suomesta.
Voitte rukoilla katsojien puolesta -
ja puhua, mitä Jumala antaa teille puhuttavaksi.
Mahtavaa. Koemme, että Jumala puhuu muutamasta ihmisestä, -
joka katsoo televisiosta tai tietokoneelta.
Joillakin on kehossaan jotain, minkä Herra haluaa parantaa.
Näin naisen, jolla on lukkiutunut leuka.
Leuka on lukkiutunut.
Etenkin oikea puoli on jäykkä ja lukkiutunut.
Se voi olla mieskin.
Voit saada uskon parantua siitä nyt.
Näin naisen, jolla on lukkiutunut leuka.
Jos leuoissasi on ongelmaa, laske kätesi niiden päälle.
Ota vastaan parantuminen.
Näin jollain pitkittyneen tulehduksen rintakehän alueella.
Herra parantaa sen. Laita kätesi sen ylle ja ota vastaan parantuminen.
Uskon, että katsojien joukossa on nainen, jolla on rintasyöpä.
Se voi olla kolmannen tai neljännen asteen rintasyöpä.
Tuntuu, että aika ja vaihtoehdot ovat kulumassa loppuun.
Näin sinut rukoilemassa: "Jumala, aika loppuu. Tarvitsen ihmeen."
Laske kätesi kehosi ylle. Ota vastaan parantuminen juuri nyt.
Jeesuksen nimessä.
Näen naisen, joka on ollut lonkkaleikkauksessa viikko sitten.
Se on oikea lonkka. Jumala parantaa lonkan.
Kuulin: "Migreenejä 12 vuotta".
Jollain on ollut migreenejä 12 vuotta. Jos se olet sinä, -
laita kätesi pääsi päälle ja pyydä terveyttä Jeesuksen nimessä.
Isä, kiitos jokaisesta katsojasta. Kiitos, että olet hyvä Jumala.
Kiitos, että kohtaat heitä siellä, missä he ovat.
Kohtaat meitä kasvoista kasvoihin.
Et ole etäinen, vaan läheinen Isä.
Isä, kiitos, että tulet ja täytät meitä Pyhällä Hengelläsi.
Täytä jokainen uskova, joka katsoo, Pyhällä Hengelläsi.
Jeesus, koputa niiden ovelle, jotka eivät kohdanneet vielä Sinua.
Isä, kiitos, että tänään on pelastuksen päivä.
Kiitos parantumisista, pelastumisista ja täydestä kasteesta.
Julistamme Suomen kansan ylle, että Jeesuksen evankeliumin tuli -
tulee Suomeen.
Julistamme herätystä tähän maahan.
Näen Jumalan Hengen väkevän liikkeen koskettavan tätä maata -
ja sytyttävän sen rakkauden Jeesusta Kristusta kohtaan.
Siunaamme sinua, ihana Suomi, Jeesuksen nimessä.
Kiitos, Matt ja Elisabeth, että tulitte vieraaksemme.
Hyvää Suomen-vierailua!
Jumalan siunausta työllenne Euroopassa. - Kiitos.
Kiitos, että saimme olla täällä. - Kiitos.
Suomennos: Marianne Tenetz